Torgeir Gråtrud

Torgeir Gråtrud (født 1962) er en pensjonert norsk generalmajor i Hæren og tidligere sjef for Forsvarets spesialstyrker. 

 Karriere 
Gråtrud har vært sjef for Hærens jegerkommando og Forsvarets spesialkommando i Rena leir og var styrkesjef for spesialstyrkene i Afghanistan ved fire deployeringer. Han har senere hatt stillingen som sjef for det norske teamet ved USCENTCOM/USSOCOM i Tampa, Florida USA. I 2012 ble han den første sjefen for Spesialoperasjonsavdelingen (NORSOCOM), Forsvarsstabens operative ledelse for Forsvarets spesialkommando og Marinejegerkommandoen.«Ny styrke-sjef», VG, 18. januar 2012, s. 14.«Offisielt frå statsrådet 1. mars 2013» Dato: 01.03.2013, besøkt 16. april 2015 Fra sommeren 2013 til han i august 2016 begynte i Etterretningstjenesten, var han Assistant Chief of Staff J5 Plans ved NATO hovedkvarteret ved Joint Force Command Brunssum i Nederland.«NATO i «krig» for Estland»; NTB, 7.11.2013

I statsråd 2. juni 2017 ble han utnevnt til generalmajor i Hæren og ble beordret til stillingen som sjef for Forsvarets spesialstyrker. Han overtok stillingen 1. september 2017 og satt i den frem til han gikk av med pensjon 27. april 2022.

 Utmerkelser 
Gråtrud ble i 2012 tildelt St. Olavsmedaljen med ekegren «for på fremragende måte å ha utvist personlig tapperhet og ledelse under kamp i internasjonale operasjoner i Afghanistan i 2005 og 2007.»«Offisielt fra statsråd 23. mars 2012», regjeringen.no. Han ble med det den første mottakeren for handlinger foretatt etter andre verdenskrig.

I 2016 ble Gråtrud tildelt NATO meritorious service medal «for hans fremragende lederegenskaper, samt hans eksepsjonelle bidrag knyttet til Natos aktiviteter.»Monique Watne: «Tildelt Natos høyeste utmerkelse » , forsvaret.no, 28. april 2016. 

Videre er Gråtrud tildelt Forsvarsmedaljen med laurbærgren, Forsvarsmedaljen med to stjerner, Forsvarets medalje for internasjonale operasjoner med to stjerner, Forsvarets operasjonsmedalje (Afghanistan), Hærens vernedyktighetsmedalje med tre stjerner, FN-medaljen (UNIFIL), Afghanistan Campaign Medal (USA), NATO-medaljen (for Tidligere Jugoslavia, Kosovo og Afghanistan), Medal of Merit i sølv (Latvia),  Forsvarets medalje for feltsport, Forsvarets medalje for skyting og Nijmegenmedaljen.Marius Vågenes Villanger: «Hedret for sin innsats i Afghanistan» (bilde), forsvaret.no, 2. september 2020.

 Referanser 

Kategori:Norske generalmajorer
Kategori:St. Olavsmedaljen med ekegren
Kategori:Personer fra Hurdal kommune
Kategori:Fødsler i 1962